b'\n_START_ARTICLE_\nRezidentai\n_START_SECTION_\nApie serial\xc4\x85\n_START_PARAGRAPH_\n\xc4\xae ligonin\xc4\x99 patenka keturi k\xc4\x85 tik studijas baig\xc4\x99 medikai. Pirmasis rezidentas Teisutis Kupstas visi\xc5\xa1kai nieko nenusimano apie medicin\xc4\x85, bet turi_NEWLINE_patirties\xc2\xa0\xe2\x80\x93 yra ilgus metus dirb\xc4\x99s greitojoje pagalboje. Antrasis rezidentas Alvydas Gaul\xc4\x97 savo \xc5\xbeiniomis nedaug lenkia pirm\xc4\x85j\xc4\xaf, ta\xc4\x8diau jo motina\xc2\xa0\xe2\x80\x93 ligonin\xc4\x97s vyriausioji gydytoja J\xc5\xabrat\xc4\x97 Burneika, m\xc4\x97ginanti \xc4\xafvesti tvark\xc4\x85 \xc5\xa1ioje \xc4\xafstaigoje. Tre\xc4\x8diasis rezidentas Leonidas Levinas\xc2\xa0\xe2\x80\x93 puikiai baig\xc4\x99s medicinos mokslus, bet nesugebantis atsiskleisti savo \xc5\xbeini\xc5\xb3. Ketvirtoji rezident\xc4\x97 Birut\xc4\x97 Varputyt\xc4\x97\xc2\xa0\xe2\x80\x93 \xc5\xbeavi, ta\xc4\x8diau neatidi mergina, o naujokams vadovaujantis Terapijos skyriaus ved\xc4\x97jas gydytojas Rimantas Naud\xc5\xbei\xc5\xabnas mano, kad moteris apskritai negali b\xc5\xabti gydytoja. Negana to, daktaras Naud\xc5\xbei\xc5\xabnas be paliovos \xc5\xa1aiposi i\xc5\xa1 savo globotini\xc5\xb3. Juokingos situacijos nuolat kyla ne tik d\xc4\x97l jaun\xc5\xb3j\xc5\xb3 medik\xc5\xb3 nepatyrimo, d\xc4\x97l j\xc5\xb3 per didelio noro, bet ir i\xc5\xa1 gyvenimi\xc5\xa1k\xc5\xb3 situacij\xc5\xb3. Taip pat ligonin\xc4\x97s koridoriuose su jaunuoliais savo patirtimi dalijasi alkoholikas Odos ir venerini\xc5\xb3 lig\xc5\xb3 skyriaus ved\xc4\x97jas daktaras Viktoras Hugo Paplavskis, vien\xc4\x85 i\xc5\xa1 trij\xc5\xb3 vaikin\xc5\xb3 suviliojusi vyriausioji medicinos sesuo Angel\xc4\x97, kiti personalo darbuotojai ir ligoniai.'